burgasdotpro/wikipedia huggingface dataset:
Bolson

Bolsony (zo španielčiny) sú púšťové (bezodtokové) medzihorské panvy v Kordillerách. Typický je Bolson de Mapimí v Mexiku.
Benelux

Benelux (akronym z názvov účastníckych štátov) je integračné zoskupenie, dnes hospodárska únia, štátov Belgicko, Holandsko a Luxembursko. 
Založené bolo v roku 1947, kedy vstúpila do platnosti Beneluxská colná únia. Táto únia bola v roku 1960 nahradená hospodárskou úniou (vypršala v roku 2010). Beneluxský parlament vznikol v roku 1955 (po 21 poslancov z parlamentu Holandska a Belgicka, 7 poslancov z parlamentu Luxemburska).
RAF

RAF môže byť:
Raf môže byť:
Astrál

Astrál môže byť:
Ambivalentnosť

Ambivalentnosť môže byť:
MG 17

MG 17 bol (spolu s MG-15) prvý letecký guľomet nemeckej Luftwaffe. 
Vznik a vývoj.
Spolu s pohyblivým leteckým guľometom MG-15 firma Rheinmetall Borsig vyvíjala aj jeho pevnú variantu MG-17, určenú na zástavbu do krídiel, respektíve synchronizovanú modifikáciu určenú na zástavbu do trupu. Automatika guľometu pracovala na rovnakom princípe ako u MG-15. Odlišný bol spôsob podávania nábojov. Dvojitý bubnový zásobník MG-15 bol nahradený nábojovým pásom, ktorého články boli kovové. Pásy mali kapacitu 50 nábojov, ale spájali sa jednoducho do väčších s kapacitou až 250 nábojov a viac. Spojujúcim prvkom bola strela na kraji pásu. Prázdny pás pre 200 nábojov vážil iba 1,1 kg. Zbraň sa nabíjala elektropneumaticky, pás mohol byť podávaný z oboch strán. Úpravy podávania nábojov a záveru umožnili zvýšiť kadenciu až na 1180 výstrelov za minútu. Zbraň mala pomerne spoľahlivú funkciu a nabíjala sa jednoducho, bola ale zložitá a náročná pri údržbe. Náboj 7,92 dokázal na vzdialenosť 100 m preraziť 5 mm tenký pancier, neskôr sa podarilo prieraznosť strely zvýšiť na 17 mm z 50 m. 
Použitie.
Zbraň mali vo výzbroji stíhacie lietadlá Heinkel He 51, Bf 109E, Bf109F, Bf109G (posledná verzia vybavená týmto guľometom bola Bf 109G-4 z roku 1942), Fw190A-1 až A-6 (z roku 1943), Bf 110 (až do verzie G). Ako pevný guľomet sa montoval aj do lietadiel Arado Ar 196, Focke-Wulf Fw 189, Heinkel He 115, Henschel Hs 123, Henschel Hs 126, Henschel Hs 129. Technicky interesantná bola inštalácia diaľkovo ovládaného MG-17 do zadnej časti He 111 H-6. Do stíhacích lietadiel sa z dôvodu pomerne malej účinosťi v boji najmä proti bombardérom prestal montovať už v roku 1943. Do ostatných typov sa vyrábal až do roku 1944. Do 1. júla 1944 sa vyrobilo 24 271 kusov, väčšina z ostávajúcich leteckých guľometov tohto typu bola konvertovaná na pozemné protilietadlové.
Aram

Aram môže byť:
Zalavár

Zalavár (historicky ) je obec v Maďarsku s vyše 900 obyvateľmi, 9 km od Balatonu, v Zalianskej župe v obvode Keszthely. 
Z dejín je významné slovanské nálezisko hlavného mesta Blatenského kniežatstva - pozri Blatnohrad.
Bat micva

Bat micva (aram. בת מצוה - "dcéra prikázania") je v judaizme označenie pre nábožensky dospelé dievča aj pre prechodový rituál, ktorý môže dosiahnutie náboženskej dospelosti u dievčat eventuálne sprevádzať. Po manželstve je to druhý najdôležitejší prechodový rituál židovských žien.
Židovské dievča sa stáva „bat micva“ automaticky po dosiahnutí 12. roku veku a od tej chvíle je povinné zachovávať všetky náboženské zákazy judaizmu (tzv. negatívne prikázania - "pozri Micva"). Nie je však povinné dodržiavať väčšinu pozitívnych prikázaní (pravidelná modlitba, nasadzovanie talitu a tfilin atď.)
Dosiahnutie náboženskej dospelosti u dievčat nebolo až do modernej doby sprevádzané žiadnym výnimočným rituálom. Výnimku tvorili židovské komunity v Taliansku). Ich rituálom sa inšpiroval zakladateľ rekonštruktivistického smeru v judaizme Mordechaj Kaplan, ktorý zorganizoval prvú oslavu bat micva pre svoju dcéru Judith. Uskutočnila sa 18. marca 1922. Dnes väčšina neortodoxných smerov judaizmu slávi bat micva rovnakým spôsobom, ako bar micva u chlapcov: všetky reformné a rekonštruktivistické synagógy a väčšina konzervatívnych synagóg sú egalitárske – ženy môžu predčítať z Tóry a viesť bohoslužby. 
Oslava bat micva získala obľubu aj v kruhoch modernej ortodoxie a chasidizmu. Rituál bat micva má však odlišnú podobu ako bar micva. V ortodoxnom judaizme ženy nesmú predčítať z Tóry ani viesť bohoslužby. Namiesto toho dievčatá recitujú text z Biblie či z Talmudu, tradičnú židovskú modlitbu alebo v krátkosti prednášajú na náboženskú tému.
Letnička

Letnička je v záhradníctve rastlina, ktorá nie je trvalka, a ktorá sa najčastejšie uplatňuje na záhonoch, balkónoch či na oknách. Najčastejší typ sú anuely. V užšom zmysle je letnička anuela.
Ataraxia

Ataraxia môže byť:
Klzák

Klzák je bezmotorové lietadlo ťažšie ako vzduch, s pevnými nosnými plochami.
Pretože skoro každý letúň, aj veľké dopravné lietadlo, môže fungovať bez motora ako klzák, a zároveň existujú aj tzv. motorizované klzáky, je nutná presnejšia definícia. Napríklad nasledovná: Klzák je lietadlo ťažšie ako vzduch, s pevnými nosnými plochami, ktoré je projektované pre bezpečnú prevádzku bez motora (t. j. vďaka svojej malej rýchlosti, dobrej kĺzavosti a ovládateľnosti je schopné bezpečne pristáť).
V začiatkoch letectva sa rozlišovali klzáky a vetrone, t. j. bezmotorové lietadlá schopné iba zletu z kopca a schopné udržať sa v povetrí vďaka malému aerodynamickému odporu. Dnes sa už športové klzáky v tomto historickom význame takmer nevyskytujú, t. j. všetky športové bezmotorové lietadlá majú takú aerodynamickú jemnosť, že pri bežnom termickom počasí sa dokážu udržať vo vzduchu, a navyše vzniklo veľa nových druhov, ktoré je potrebné nejako spoločne nazvať. Nákladné klzáky sa už nepoužívajú, a jednými z mála klzákov v súčasnosti, ktoré sú schopné iba zostupného kĺzavého letu, sú raketoplány (SpaceShuttle v USA). Preto sa v súčasnosti pojem klzák používa aj pre vetrone a iné lietadlá s podobnými schopnosťami.
Prevádzka.
Klzáky štartujú pomocou vlečného lietadla, katapultovaním zo zeme (napr. prostredníctvom gumového lana), z terénnej vyvýšeniny alebo vytiahnutím do výšky pomocou dlhého lana a navijaka. Letovú výšku získavajú vo vzostupných vzdušných prúdoch, ktoré sa tvoria buď nad svahom, proti ktorému vanie vietor alebo nad prehriatym zemským povrchom (termika). Polohu v termických stúpavých prúdoch udržuje pilot klzáka krúžením – podobne ako dravé vtáky.
Konštrukcia.
Konštrukcia klzáka sa v mnohých smeroch odlišuje od konštrukcie motorových letúňov. Klzáky sú relatívne ľahké (vzletová hmotnosť sa pohybuje väčšinou v rozmedzí 300 – ) a vyznačujú sa hlavne veľkou štíhlosťou krídel dosahovanou pomocou väčšieho rozpätia. Relatívne nízke merné zaťaženie nosnej plochy a aerodynamická jemnosť im umožňuje efektívne využívať energiu vzostupného prúdenia vzduchu pre získavanie výšky, ktorú potom kĺzavým letom premieňajú na vzdialenosť.
Delenie klzákov.
Väčšina klzákov (až na výnimky) sa dnes používa iba na šport a rekreáciu.
Vetroň

Vetroň je bezmotorové lietadlo - druh klzáka, ktorý má obyčajne veľmi štíhly trup a veľké rozpätie krídel. Pilot vetroňa štartuje buď v aerovleku - na lane za motorovým lietadlom, alebo sa využíva vzlet navijakom. Pri lete vetroňom využívame stúpavé prúdenia vzduchu v termike (konvekcia), pri svahovom prúdení alebo v dlhej horskej vlne. Staršie vetrone boli drevené, celokovové alebo zmiešanej konštrukcie, súčasné sú zhotovené takmer výlučne z laminátov.
Dielo (rozlišovacia stránka)

Dielo môže byť:
Anorgazmia

Anorgazmia je neschopnosť dosiahnuť orgazmus počas pohlavného styku.
Zvyčajne má psychologický alebo emocionálny podklad, ale niekedy môže byť spôsobená organicky. Jej príčinou býva stres, úzkosť, únava, obavy, vina, depresia, strach, bolesť, intoxikácia alkoholom, vplyv liekov a chemických látok a pod.
Cement

Cement môže byť:
GLX

GLX je OpenGL rozšírenie systému X Window, ktoré poskytuje prepojenie OpenGL a systému X Window. Umožňuje programom možnosť využiť OpenGl rozhranie v rámci okna prostredníctvom X Window System.
Pozostáva z troch častí:
Aura (pole)

Aura je v alternatívnej medicíne a mystike ťažko postrehnuteľná fosforencencia obklopujúca každý predmet a jav. Podľa niektorých názorov je identická s biopoľom (bioradiáciou). Vo vedeckých kruhoch sa existencia aury považuje za pochybnú.
Auru možno údajne vnímať zrakom, sluchom, čuchom, chuťou i hmatom alebo citom. Vo fyzikálnom zmysle je aura údajne emanačnou energiou hmoty, ktorá väčšinou nemá dosť energie, aby sa stala vnímateľným žiarením. Niekedy je to fosforescencia, inokedy elektromagnetické siločiary. Fosforeskovanie možno deliť na hrubé a jemné. Z hrubého vidno to, ktoré sprevádza tlenie látok, zatiaľ čo subtílne sa spravidla zachytáva iba citom.
Aura je viditeľná ľudská (alebo aj zvieracia) duša. Biopole je energetické pole, ktoré je vlastné všetkým živým organizmom, je nazývané aj pránou, alebo čchi. Kým biopole u človeka kopíruje tvar ľudskej postavy (prečnieva o 2-10 cm, niekedy u športovcov môže aj viac), aura je vajcovitého tvaru a po smrti nadobúda tvar gule.
Subtílne fosforeskovanie prechádza do elektromagnetických siločiar, ktoré pôsobia energeticky. Ako také vytvára pole, ktorého dejová automatika vytvára subtílne prostredie, ktoré pozná okultizmus pod výrazom aurické vajce. Toto vajce je prostredie, v ktorom dochádza k afinite substancií, čo vyvoláva dojem vytvárajúceho sa veľmi jemného fluida, obklopujúceho živé organizmy. Toto je pravá aura, ktorej povaha je na základnej báze elektromagnetická, zatiaľčo na báze periférnej prostredím dejov, ktoré pôsobia na zmysly živých tvorov ako jemné, takmer astrálne telo.
Auru ľudia zobrazovali už pred tisícročiami v podobe svätožiare. Vedci tvrdia, že svätožiara, ktorú majú svätci na starých obrazoch, nie je nič iné ako aura. Homér popisuje auru ako „hmlovinu prameniacu z božskej podstaty a symbolizujúcu moc“. Hindovia nazývali túto životnú energiu pranou, v Polynézii ju označovali ako mana.
Möbiov list

Möbiov list (tiež Möbiov pás(ik), Möbiova páska alebo v staršej literatúre Simonyho prstenec) je plocha, ktorá má len jednu stranu a jednu hranu. Roku 1858 ju nezávisle od seba objavili matematici August Ferdinand Möbius a Johann Benedikt Listing. 
Vlastnosti Möbiovho listu.
Möbiov list nie je zložitý útvar, napriek tomu veľmi názorne demonštruje javy, ktoré spôsobujú deformácie dvojrozmerného priestoru do tretieho rozmeru. 
V euklidovskom priestore jestvujú v skutočnosti dva druhy Möbiovho listu v závislosti od smeru pootočenia konca pri jej realizácii – v smere hodinových ručičiek a v ich protismere. Preto je Möbiov list chirálny (analogicky k pravej a ľavej ruke).
Na vytvorenie Möbiovho listu je potrebný len dlhší úzky pruh papiera, pričom jeden koniec sa priečne pootočí o 180° a spojí sa s druhým koncom. Nevznikne tak bežný prstenec s dvomi stranami, ale objekt, ktorý hoci je trojrozmerný, má len jednu stranu (rubová a lícová strana na seba plynule nadväzujú, jedna strana prechádza do druhej). 
Geometria a topológia.
Jednou z možností, ako matematicky opísať Möbiov list ako podmnožinu formula_1 je použitie parametrizácie:
kde formula_5 a formula_6. Tento predpis vytvorí pásku šírky 1, ktorej centrálna kružnica má polomer 1 ležiaci v rovine formula_7–formula_8 so stredom v bode (0,0,0).
Vo valcovej sústave súradníc je Möbiov list reprezentovaný nasledujúcim predpisom:
Ďalšie efekty.
Ak je Möbiov list v strede rozstrihnutý, potom vznikne jeden dlhý, niekoľkokrát pretočený pruh. 
Ak nie je prestrihnutá v strede, ale na okraji, vzniknú tak dva do seba vpletené pruhy, jeden dvakrát dlhší než pôvodný Möbiov list a bez jej vlastností, druhý bude mať opäť jej vlastnosti. Ak sa bude v rozstrihovávaní pokračovať, vzniknuvšie pásky budú prepletené so všetkými predchádzajúcimi.
Ak necháme kráčať mravca po tejto páske, prvý okruh bude kráčať po vrchnej časti pásky a druhý po spodnej – bude sa nachádzať presne pod miestom, kde začal. Hoci pojem spodná strana a vrchná strana je relatívny, pretože vrchná plynulo prechádza do spodnej a opačne. Táto zvláštnosť sa môže využívať pri návrhoch hnacích remeňov. Hnacie remene v tvare Möbiovho listu sa opotrebúvajú na oboch stranách povrchu, čiže vydržia dvakrát tak dlho.
Ďalší problém vzniká, ak by sme chceli namaľovať každý povrch pásky inou farbou.
Umenie a technológia.
Möbiov list inšpiroval viacerých umelcov. M. C. Escher vytvoril niekoľko obrazov s podobnou tématikou. Najznámejší z nich je "Möbius Strip II", na ktorom kráčajú po Möbiovom liste mravce.
Podobne sa Möbiov list objavuje aj vo sci-fi literatúre.
Trojrozmerný ekvivalent listu – Möbiovu kocku – použil spisovateľ Dan Simmons vo svojom sci-fi románe "Kantos Hyperionu" ako úložisko schopné uzavrieť predmety alebo bytosti s veľkou energiou. 
V technickej praxi našiel Möbiov list uplatnenie najmä v podobe dopravníkových pásov ako nekonečná prehrávacia slučka s dvojnásobnou dĺžkou záznamu.
Hebrejská biblia

Hebrejská biblia je pojem označujúci spoločné časti židovského a kresťanského kánonu. Mnohí biblisti ho používajú ako neutrálny pojem, ktorý sa uprednostňuje pred málo známym židovským termínom "Tanach" a kresťanským termínom "Starý zákon", negatívne poznačeným tzv. substitučnou teológiou.
Označenie "hebrejská" sa vzťahuje buď na hebrejský jazyk, v ktorom bola väčšina spisov hebrejskej biblie napísaná, alebo k národu Hebrejov, čiže starovekých Izraelitov.
Pretože termín „hebrejská biblia“ sa vzťahuje iba na tie časti kánonov, ktoré majú obidve náboženstvá spoločné, nezahŕňa tzv. deuterokanonické spisy, ktoré sú obsiahnuté v tzv. alexandrijskom kánone preloženom do hovorovej gréčtiny pod názvom Septuaginta. Deuterokanonické spisy uznávajú ako kanonické katolícka aj pravoslávne cirkvi. Ich kanonicitu odmietajú protestantské cirkvi. Zjednodušene teda možno povedať, že termín hebrejská biblia sa kryje s pojmom Starý zákon tak, ako ho chápu protestanti.
Be-rešit

Be-rešit (-prepis podľa modernej hebrejčiny a zjednodušený prepis podľa biblickej hebrejčiny, variant tohto prepisu je: Berešit; možné nezjednodušené prepisy podľa biblickej hebrejčiny sú: a) transkripcia: Beréšít, presnejšie: Beré'šít/Bɘré'šít/Bᵉré'šít, b) transliterácia: bɘrē'šît) môže byť:
Levitikus

Levitikus (iné názvy: Kniha Levitikus, (Kniha) Leviticus, Tretia Mojžišova kniha, Tretia kniha Mojžišova; skr. "Lv" alebo "3M"; - doslova "Kniha Levitov"), po hebrejsky "Va-jikra" alebo "Vajikra" (ויקרא, doslova "A zvolal…"), je tretia kniha Tóry (Pentateuchu) a hebrejskej Biblie (židovského Tanachu a kresťanského Starého zákona).
Obsah.
Kniha obsahuje predpisy pre kult a pre kňazov – Levitov. Skladá sa z nasledujúcich častí:
Tieto predpisy neplatia pre kresťanov, ale kniha im môže pomôcť pochopiť niektoré časti Nového zákona.
Numeri

Numeri (iné názvy: Kniha Numeri, Štvrtá Mojžišova kniha, Štvrtá kniha Mojžišova; po latinsky 
"Numeri" - "čísla", po grécky Ἀριθμοί - Arithmoi -"čísla"; skratka "Nm" alebo "4M"), po hebrejsky "Be-midbar/Bemidbar" (במדבר, doslova "Na púšti"), je štvrtá kniha Tóry (Pentateuchu) a hebrejskej Biblie (židovského Tanachu a kresťanského Starého zákona).
Kniha pokračuje v opise udalostí po oslobodení Izraelitov z Egypta, ktoré boli zapísané v knihe Exodus. Člení sa nasledovne:
Athos

Athos alebo Atos alebo po starogrécky Athós je polostrov v Grécku, ako aj vrch a mníšska republika na ňom, pozri Athos (polostrov)
Athos môže byť aj:
Atos môže byť aj:
Athós bol jeden z gigantov v starogréckej mytológii, pozri Athós (mytológia)
ATOS môže byť:
Substitučná teológia

Substitučná teológia alebo teológia náhrady je kresťanské učenie, podľa ktorého je kresťanstvo naplnením Starého zákona, Židia svojím odmietnutím Ježiša ako Mesiáša definitívne stratili právo nazývať sa vyvoleným národom, sú Bohom zavrhnutí a na ich miesto nastúpil „nový Izrael“ v podobe kresťanskej cirkvi. Táto teológia nebola v histórii akceptovaná jednomyseľne, všetkými kresťanmi.
V 20. storočí a hlavne po tragédii holokaustu začali katolícki teológovia aj niektorých kresťanských denominácií prehodnocovať tvrdenia substitučnej teológie. Podľa explicitného vyjadrenia dokumentu Nostra aetate, ktorý bol prijatý na Druhom vatikánskom koncile katolíckej cirkvi, je Božia zmluva so Židmi stále v platnosti a Novým zákonom nebola zrušená.
Teológia náhrady v podstate učí, že v Božom pláne cirkev nahradila Izrael. Prívrženci teológie náhrady veria, že Židia už nie sú Božími vyvolenými, a že Boh nemá konkrétne plány do budúcnosti pre národ Izrael. Názory na vzťah cirkvi a Izraela môžeme rozdeliť do dvoch táborov: buď je cirkev pokračovaním Izraela (teológia náhrady / zmluvná teológia), alebo je cirkev úplne iná, odlišná ako Izrael (dispenzacionalizmus / premilenializmus).
To, že Izrael a cirkev sú dve rozdielne veci, jasne učí Nový Zákon. Biblicky povedané, cirkev je úplne iná a odlišná od Izraela, a obe sa nikdy nemajú zamieňať alebo pliesť. Z Písma sa učíme, že cirkev je úplne novým stvorením, ktoré vzniklo na deň Letníc a na zemi bude pokiaľ nebude vzatá do neba pri vytrhnutí (Efezským 1: 9-11; 1 Tessalonicenským 4: 13-17).
V 21. storočí je najmä v evangelikálnom a letnično-charizmatickom v kresťanstve substitučná teológia odmietaná naprieč cirkvami a denomináciami.
San Diego (Kalifornia)

San Diego je pobrežné mesto v americkom štáte Kalifornia nachádzajúce sa na juhozápadnom pobreží Spojených štátov. V roku 2020 tu žilo vyše 1,4 milióna obyvateľov. Je to druhé najväčšie mesto v štáte Kalifornia a ôsme najväčšie mesto v Spojených štátoch. 
Nachádza sa severne od štátnej hranice s Mexikom, pričom priamo susedí s mexickým mestom Tijuana, s ktorým vytvára aglomeráciu. Je sídlom amerického námorníctva, disponuje množstvom pláží a má prímorské podnebie. Priemerná ročná teplota je 18 °C. Hlavným zdrojom príjmov mesta je turizmus, obchod, poľnohospodárstvo, výroba lodí, armáda, biotechnológie, počítačové vedy a elektronika. Známa je miestna ZOO a oceánografický inštitút s morským akváriom.
Svätý vrch

Svätý vrch (alebo jazykovo nevhodne Svätá hora) môže byť:
Svätá hora môže byť aj film z roku 1973, pozri Svätá hora (film z roku 1973)
San Diego

San Diego (zo šp. Svätý Didakus) môže byť:
Phoenix (Arizona)

Phoenix je hlavné mesto amerického štátu Arizona na juhozápade Spojených štátov. Je to aj najväčšie mesto v Arizone a spolu s aglomeráciou vytvára najväčšiu metropolitnú oblasť v štáte, kde žije viac ako polovica obyvateľov Arizony. 
Nachádza sa v strede štátu, severozápadne od mesta Tucson. Je sídlom Maricopa County. Ako mesto bolo založené 25. februára 1881 a nazvané "Hoozdo" (horúce miesto) v jazyku Navajo a "Fiinigis" v jazyku západných Apačov.
Je to šieste najväčšie mesto v USA. Žije tu 1,46 milióna obyvateľov, s aglomeráciou 3,25 milióna a celá metropolitná oblasť je 14. najväčšia v USA, pričom tam žije 3,7 milióna obyvateľov.
Je to najväčšie hlavné mesto štátu USA, s väčším počtom obyvateľov ako ktorékoľvek iné hlavné mesto štátu vrátane Washingtonu, hlavného mesta Spojených štátov. Rozlohou sú väčšie iba mestá Juneau na Aljaške a Oklahoma City v štáte Oklahoma.
Mesto je sídlom gréckokatolíckej eparchie (predtým Eparchia Van Nuys, od roku 2009 sídlo prenesené do Phoenixu), ktorá patrí do Pittsburskej metropolie. Jej biskupom je John Stephen Pazak (Pažak), CSsR so slovenskými koreňmi.
Dallas

Dallas je tretie najväčšie mesto v americkom štáte Texas a deviate najväčšie mesto v Spojených štátoch. Má rozlohu 997,1 km² a 1,25 milióna obyvateľov. Je hlavné kultúrne a ekonomické stredisko metropolitnej oblasti Dallas–Fort Worth–Arlington, kde žije 5,8 milióna obyvateľov. 
Mesto bolo založené v roku 1841 a za mesto bolo vyhlásené 2. februára 1856. Je všeobecne známe ako stredisko telekomunikačných technológií, počítačových vied, bankovníctva a dopravy. Je srdcom najväčšej vnútroštátnej metropolitnej oblasti v USA.
Samuel Czambel

Dr. Samuel C(z)ambel alebo Samo Czambel (* 24. august 1856, Slovenská Ľupča – † 18. december 1909, Csillaghegy) bol slovenský jazykovedec, prekladateľ a filológ. 
Pseudonymy: Ján Vlkolinský, J. I. Tatranovič, Herman Poliaček, Anna Technovská, Ján Stranský, Nikita Matejevič, Ján Ferienčík.
Životopis.
Študoval na gymnáziách v Banskej Štiavnici, Rimavskej Sobote a v Kežmarku. V roku 1876 začal študovať právo na univerzite v Budapešti, odkiaľ prešiel roku 1877 na filozofickú fakultu, kde začal študovať slavistiku. V jej štúdiu pokračoval na univerzite vo Viedni u profesora Franja Miklošiča a v Prahe u profesora Martina Hattalu. Od roku 1879 pôsobil v prekladateľskom oddelení pri predsedníctve vlády v Budapešti ako prekladateľ zákonov do slovenčiny. Roku 1899 sa stal ministerským tajomníkom. Od roku 1906 pracoval na ministerstve vnútra, kde bol vedúcim prekladateľského strediska. V rokoch 1887 – 1896 pôsobil ako spoluredaktor vládnych Slovenských novín. Je pochovaný na Národnom cintoríne v Martine.
Tvorba.
Vedeckým bádaním, ktorého výsledkom boli jeho jazykovedné práce, sa pričinil o ustálenie pravopisnej normy spisovnej slovenčiny. 
Medzi jeho základné jazykovedné diela patria "Príspevky k dejinám jazyka slovenského" (1887), "Slovenský pravopis" (1890), "K reči o slovenskom pravopise" (1891) a najmä kodifikačná "Rukoväť spisovnej reči slovenskej" (1902) založená na stredoslovenskom nárečí, v ktorých korigoval nedôslednosti hodžovsko-hattalovskej kodifikácie a prispel k upevneniu spisovnej normy slovenského jazyka. Tretie vydanie jeho "Rukoväti" – redigované a upravené na základe tzv. martinského úzu Jozefom Škultétym po autorovej smrti (vyšlo 1919) – sa stalo základom súčasnej spisovnej slovenčiny a do vydania "Pravidiel slovenského pravopisu" v roku 1931 bolo de facto normou spisovného jazyka. Bol autorom teórie o juhoslovanskom pôvode Slovákov a slovenčiny, ktorú publikoval v diele "Slováci a ich reč" (1903). V diele "Slovenská reč a jej miesto v rodine slovanských jazykov" (1906) chcel preskúmať jazykový materiál z celého Slovenska, no stačil spracovať iba časť o východoslovenských nárečiach.
Bol tiež autorom básní ("Z cestovného denníka", 1922), besedníc a humoresiek, národno-politickej publicistiky. Zbieral nárečové materiály, medzi nimi ľudovú prózu, a najmä rozprávky, ktoré vyšli posmrtne vo viacerých edíciách.
Pivovar Topvar

Pivovar Topvar bol pivovar sídliaci v meste Topoľčany. 
História.
Pivovar Topvar bol založený v roku 1957, sladovňu sprevádzkovali v roku 1960 a prvú várku piva uvarili v roku 1964. 
Od 1. januára 2007 sa stal Pivovar Topvar súčasťou pivovarníckej spoločnosti Pivovary Topvar, ktorá je výsledkom zlúčenia spoločností Pivovar Šariš, a. s. a Pivovar Topvar, a. s. Neskôr koncom roka 2009 vedenie spoločnosti oznámilo ukončenie výroby piva Topvar v Topoľčanoch a presunutie výroby do pivovaru Šariš.
Nauhličovanie

Nauhličovanie je pridávanie uhlíka do ocele s nízkym obsahom uhlíka, najčastejšie v elektrických peciach.
Nauhličovadlá.
Tuhé.
Napríklad grafit, koks alebo iné uhlíkaté látky v podobe prášku. Nauhličovanie potom prebieha difúziou v tavenine pri teplote 930 °C. V súčasnosti len pri špeciálnych aplikáciách (malé série alebo jednorazové obrobky v dielni), lebo nauhličuje sa väčšinou len povrch.
Tekuté.
Málo sa používajú, lebo sú extrémne neekologické a jedovaté.
Plynné.
V súčasnosti sa najčastejšie používa nauhličovacia atmosféra. Tá sa skladá z nosnej atmosféry, ktorá dokáže lepšie rozdeliť hlavnú nauhličovaciu atmosféru. Nauhličovacia atmosféra je obyčajne nejaký lacný uhľovodík, napr. metán alebo propán.
Teplota atmosféry býva 880 °C až 1 050 °C.
Takto sa robí napr. cementácia ocele.
História.
Za dávnych časov sa nauhličovalo pevnými nauhličovadlami, ktorými býval často obyčajný sivý popol z pahreby. Ten sa rozotrel po povrchu kovaného predmetu a v ohnisku sa nechal zažerava "nasiaknuť". Táto metóda sa pri remeselnom kováčstve dá v obmedzenej miere použiť aj dnes.
Cementačná oceľ

Cementačná oceľ je druh nelegovaných a nízkolegovaných ocelí s obsahom uhlíka najviac 0,25 %.
Sú tvárne ale zle kaliteľné, preto sa po vytvarovaní ešte nauhlíčia v atmosfére. Nauhlíčovacie teploty sú približne od 880 °C do 1 050 °C. Pri týchto teplotách uhlík difunduje do hĺbky asi 0,1 až 0,3 mm.
Po nauhlíčení sa dá povrch zakaliť a jadro ostane húževnaté.
San Antonio (Texas)

San Antonio (pôvodne: San Antonio de Bexar) je druhé najľudnatejšie mesto v americkom štáte Texas a siedme najľudnatejšie mesto v Spojených štátoch. V roku 2010 tu žilo viac ako 1,3 milióna obyvateľov. V metropolitnej oblasti mesta a jeho aglomerácie žije vyše 2,1 milióna obyvateľov. Je to sídlo Bexar County a rozloha mesta je .
Farmaceutický priemysel je najdôležitejším odvetvím v meste. Nachádza sa tu niekoľko nemocníc a výskumných lekárskych zariadení. 
Najväčšia základňa amerického letectva je práve v San Antoniu - Lackland Air Force Base. Ročne tam absolvuje výcvik približne 40 000 príslušníkov americkej US Air Force. Táto základňa tiež školí príslušníkov čh štátov NATO, vrátane Slovenska.
Pevnosť Alamo je svedectvom boja Američanov o Texas.
Medzinárodná mineralogická asociácia

Medzinárodná mineralogická asociácia (IMA) po anglicky International Mineralogic Assotiation je medzinárodné združenie 38 národných spoločností. Jej základnou úlohou je klasifikácia a štandardizácia viac ako 4000 minerálnych druhov a popularizácia mineralógie. IMA patrí pod Medzinárodnú úniu geologických vied (IUGS).
Detroit

Detroit (IPA: [dɪˈtʰɹɔɪt], fr. "Détroit") je najväčšie mesto v americkom štáte Michigan a sídlo Wayne County. Nachádza sa na rovnomennej rieke. Založené bolo v roku 1701 francúzskymi obchodníkmi s vlnou. Má rozlohu a žije tu 713 777 obyvateľov (2010). Detroit je sídlom spoločností General Motors a Ford Motor Company. 
Mesto je symbolom recesie. Detroit upadol kvôli útlmu automobilovej výroby. V meste tak nastal výrazný populačný pokles, ktorý sa prehĺbil aj kvôli rasovým nepokojom v 70. rokoch 20. storočia. Vďaka nepriaznivému životnému prostrediu sa väčšina obyvateľstva mesta odsťahovala na jeho perifériu alebo na vidiek. 80 % obyvateľov tvoria v súčasnosti Afroameričania. Mesto je povestné vysokou kriminalitou a chátrajúcimi budovami. 18. júla 2013 mesto vyhlásilo bankrot.
Bankrot.
Bankrot mesta bol vyhlásený 18. júla 2013. „Je to ťažký krok, ale jediná schodná cesta, ako vyriešiť problém, ktorý nás trápil šesťdesiat rokov,“ skonštatoval guvernér Rick Snyder, pričom predpokladaný dlh mesta je 18.5 miliárd dolárov. Dôvodom krachu je skutočnosť, že šesť rokov po sebe prekračovali výdavky mesta jeho príjmy na konci minulého roku bol schodok rozpočtu 326,6 milióna dolárov a predpokladalo sa, že bez zmien by bol v roku 2017 astronomických 1,3 miliardy dolárov. Prejavy hospodárskych ťažkostí mesta sú napr.:
Jacksonville (Florida)

Jacksonville je najľudnatejšie mesto v americkom štáte Florida a dvanáste najľudnatejšie mesto v Spojených štátoch. Je sídlom Duval County. Rozlohou , čo je rozloha zhruba Bratislavského kraja. V roku 2005 v meste žilo 782 623 obyvateľov, spolu s aglomeráciou 1,3 milióna.
San Antonio

San Antonio môže byť:
Sídlo alebo administratívna jednotka.
Argentína:
Belize:
Čile:
Ekvádor:
Filipíny:
Guatemala:
Honduras:
Kuba:
Mexiko:
Peru:
Španielsko:
USA:
Venezuela:
Columbus

Columbus (lat. verzia talianskeho „colombo“ - holub) môže byť:
Vidova gora

Vidova gora je najvyšší vrch dalmátskych ostrovov. Nachádza sa na ostrove Brač, nad mestečkom Bol. Meria , je prístupný autom.
Columbus (Ohio)

Columbus je hlavné mesto federálneho štátu Ohio v Spojených štátoch amerických. Bolo založené v roku 1812 a hlavným mestom sa stalo v roku 1816. Má rozlohu , v roku 2010 tu žilo viac ako 787-tisíc obyvateľov. Je to najväčšie mesto v štáte Ohio a 15. najľudnatejšie mesto v USA. Celá metropolitná oblasť Columbus má približne 1,7 milióna obyvateľov a je tretia najväčšia v štáte Ohio.
Jadro Slnka

Jadro Slnka je centrálna časť Slnka, v ktorej prebiehajú termojadrové reakcie. Vzniká tu všetka energia Slnka. 
Jadro Slnka siaha od stredu do vzdialenosti asi 175 tisíc kilometrov. Jeho teplota v strede sa odhaduje na 14 000 000 až 20 000 000 K, na okraji asi 7 000 000 kelvinov. Jeho tlak sa odhaduje na 150×109 atmosfér. Hustota vonkajšej časti jadra je asi 20 g/cm3, kým vo vnútornej časti je to až 150 g/cm3. Tvoria ho hlavne voľné jadrá vodíka, hélia a elektróny. Nie je presne známe, akou rýchlosťou jadro Slnka rotuje, nakoľko Slnko má diferenciálnu rotáciu. Jedna teória hovorí, že doba rotácie môže byť 11 dní.
Jadro Slnka je zdrojom jeho energie. Prebieha tu jadrová fúzia jadier ľahkého vodíka (prócia) na hélium. Takáto reakcia je typická pre všetky hviezdy hlavnej postupnosti. Zo štyroch jadier vodíka vzniká jedno jadro hélia. 0,048 . 10−27 kg hmoty sa premení na energiu. Počet reakcií prebiehajúcich v jadre Slnka každú sekundu je 1038. To znamená, že každú sekundu sa na energiu premení 5 miliónov ton hmoty. Tlak žiarenia takto vznikajúceho pôsobí proti tlaku vznikajúceho pod vplyvom veľkej hmotnosti vonkajších vrstiev Slnka. Jadrové reakcie prebiehajúce vo vnútri Slnka prebiehajú v protón-protónovom cykle ktorý môžeme zjednodušene zapísať takto:
1H + 1H = 2H + elektrónové neutríno
2H + 1H = 3He + fotón gama žiarenia
3He + 3He = 4He + 1H + 1H
Energia vzniká vo forme fotónov gama žiarenia. To je vyžarované do okolitej vrstvy žiarivej rovnováhy.
Keď v 20. rokoch 20. storočia fyzici vypočítali teplotu, aká by musela byť v jadre Slnka na to, aby bola prekonaná odpudivá sila medzi dvoma protónmi, vyšla im nereálne vysoká hodnota – 10 miliárd stupňov Celzia. V skutočnosti termojadrové reakcie prebiehajú už pri oveľa nižšej teplote. Umožňuje im to princíp neurčitosti.
Anton Veľký

Svätý Anton Veľký alebo svätý Anton Pustovník alebo svätý Anton Egyptský alebo Antonius Abbas (* asi 251, Herakleopolis Magna – † 356, Veset) bol egyptský kresťanský mních, askéta a svätec, považovaný za priekopníka mníšskeho života. Prezývajú ho „Otec mníchov“ a bol prvý z tzv. púštnych otcov.
Zo života.
Jeho rodičia boli urodzení a bohatí kresťania a aj on bol vychovávaný kresťansky. Mal mladšiu sestru. Keď mal 20 rokov, tak im zomreli rodičia. Po smrti rodičov sa staral o svoju sestru. Prevzal aj rodinný majetok . Keď počul v chráme slová z Mt 19,21 predal svoj majetok, časť venoval sestre a zvyšok pre chudobných. Rozhodol sa, že bude slúžiť Bohu a odišiel do púšte. Tam vytrvalo bojoval s démonmi. Postupne sa okolo neho začalo zhromažďovať viac mladých mužov. Keďže mu obdiv ľudí veľmi nevyhovoval odišiel ďalej do púšte.
Anton bol prívetivý k ľuďom ale vyhýbal sa heretikom, najmä ariánom. Napriek tomu, že žil na púšti ďaleko od sveta, obľúbil si ho aj cisár Konštantín Veľký a jeho synovia, a písali mu listy.
Jeho život zachytil sv. Atanáz Alexandrijský. O Antonovi je okrem jeho životopisu známych aj mnoho krátkych poučných príbehov (príhod) – apoftegmat, pozri Apofthegmata tón hagión paterón. Zomrel vo veku 105 rokov.
Gréckokatolícka a pravoslávna cirkev si ho pripomína 17. januára. Na Slovensku je zasvätených niekoľko chrámov a je aj patrónom mesta Spišská Belá.
Louisville (Kentucky)

Louisville je najväčšie mesto amerického štátu Kentucky. Podľa spôsobu, akým sa počíta počet obyvateľov, je to 16. alebo 27. najväčšie mesto v USA. Samotné mesto má okolo 700-tisíc obyvateľov, s aglomeráciou 1,2 milióna. Osada, ktorá sa nachádzala na území dnešného mesta, bola založená v roku 1778. Nachádza sa na hranici medzi štátmi Kentucky a Indiana a má rozlohu .
Bol

BOL alebo Bol môže byť:
Louisville

Louisville môže byť:
Sumartin

Sumartin je chorvátska osada na východnom pobreží ostrova Brač, administratívne patriaca do obce Selca.
Nachádza sa tu prístav, z ktorého päťkrát denne premáva trajekt do známeho letoviska Makarska.
Detroit (rozlišovacia stránka)

Detroit (z fr. "détroit") môže byť:
Jacksonville

Jacksonville môže byť:
Austin (Texas)

Austin je hlavné mesto amerického štátu Texas a hlavné sídlo Travis County. Nachádza sa v centrálnej časti Texasu, je to 4. najväčšie mesto v štáte a 16. najväčšie v USA.
Má rozlohu 669,3 km² a okolo 690-tisíc obyvateľov. Je kultúrnym a ekonomickým centrom metropolitnej oblasti Austin-Round Rock s populáciou 1,4 milióna obyvateľov.
Austin

Austin môže byť:
ER

ER alebo Er môže byť:
Memphis (Tennessee)

Memphis je mesto a hlavné sídlo Shelby County v americkom štáte Tennessee. Má rozlohu a v roku 2020 tu žilo vyše 633-tisíc obyvateľov, čím je to druhé najväčšie mesto v štáte Tennessee. Väčšia metropolitná oblasť Memphisu s aglomeráciou má asi 1,337 milióna obyvateľov, čím je druhá najväčšia v štáte, hneď po oblasti hlavného mesta štátu Nashville. Memphis je najmladšie zo všetkých významných a veľkých miest tohto štátu.
Mesto má veľkú afro-americkú komunitu. V roku 1968 tu bol zavraždený afro-americký aktivista za ľudské práva Martin Luther King, Jr.. Memphis je dôležitou dopravnou križovatkou. Na miestnom letisku Memphis International Airport má svoju svetovú centrálu pre leteckú nákladnú prepravu firma FedEx. Jedná sa o najvyťaženejšie nákladné letisko na svete. V meste sa nachádza aj významný riečny prístav na rieke Mississippi.
Memphis

Memphis môže byť:
Nashville (Tennessee)

Nashville je hlavné mesto amerického štátu Tennessee. Nachádza sa na rieke Cumberland v Davidson County v severostrednej časti štátu. Je hlavným strediskom zdravotnej starostlivosti, hudby, vydavateľstiev a dopravného priemyslu. Rozloha mesta je a žije tu okolo 575-tisíc obyvateľov, čím je druhým najväčším mestom v Tennessee, po meste Memphis, ale je súčasťou najväčšej metropolitnej oblasti v štáte, kde žije vyše 1,4 milióna obyvateľov, ktorá je väčšia ako mesto Memphis s aglomeráciou.
Mesto je stredisko zdravotníckej starostlivosti, ale aj celonárodné centrum country hudby.
Music City USA.
Okrem New Orleansu sa v hudbe prakticky žiadne iné mesto USA nemôže rovnať Nashville, či už rozsahlym nahrávacím odvetvím, živými vystúpeniami alebo mnohými hudobnými klubmi a barmi. Najväčšie predstavenia sa môžu konať v Tennessee Performing Arts Center. Mesto každoročne priťahuje tisíce turistov z celých USA a je miestom konania najväčšieho festivalu country hudby, CMA Music Festivalu.
Slávne osobnosti.
V Nashville žije (alebo žilo) mnoho známych osobností napríklad Johnny Cash, Jack White, Sheryl Crow, Jimi Hendrix, Faith Hill, Dolly Parton, Shania Twain, Taylor Swift, Carrie Underwood, Celeste Buckingham a Reese Witherspoonová. Narodila sa tu tiež Miley Cyrusová.
Nashville

Nashville môže byť:
Šar pej

Šar pej je psie plemeno pochádzajúce z Číny, uznané v FCI v 2. skupine pod číslom 309.
Vzhľad.
Šar pej je pes strednej veľkosti, štvorcového rámca. Má mohutné telo s primerane veľkou hlavou. Šar pei má plochú a širokú lebku, malé tmavé oči a malé, klopené uši trojuholníkového tvaru. Má široký a tupý nos a mohutné pysky. Hrubý chvost nesie šar pej vysoko a pretočený nad líniou chrbta. Šar pej má typickú krátku a na dotyk tvrdú srsť v rôznych jednofarebných variáciách. Nezameniteľný vzhľad mu prepožičiava voľná koža, ktorá nesmie byť príliš voľná. Srsť nevyžaduje špeciálnu starostlivosť, jeho koži je však treba venovať zvýšenú starostlivosť, pretože je náchylná na rôzne kožné ochorenia.
Pôvod.
Prvé zmienky o šar pejoch pochádzajú z roku 206 pred Kr., kedy boli psy podobné šar pejom zobrazované v dielach epochy dynastie Chan. S veľkou pravdepodobnosťou ho Číňania a Tibeťania používali na psie zápasy. Až do roku 1947 patril medzi obľúbené plemená v Číne, avšak komunistická vláda zaviedla neúmernú daň za psa a tak sa spolu s ostatnými plemenami dostal až na pokraj vyhynutia. Chovateľovi Matgo Lawovi z Honkongu sa podarilo v 70. rokoch 20. storočia s pomocou amerických priateľov rasu obrodiť, avšak s pôvodným typom šar peja má dnešný typ neveľa spoločného. Trojuholníkové uši, modrý jazyk, tvrdá srsť a zakrútený chvost mu zostali, dnešný šar pej je však masívnejší, má väčšiu hlavu a menšieho vzrastu.
Povaha.
Šar pej je priateľský pes, ktorý sa najlepšie cíti v kruhu svojej rodiny, pričom zvykne rešpektovať len jedného člena ako vodcu svorky. K cudzím sa správa rezervovane. Nie je vhodné cvičiť ho drezúrou, či inými donucovacími metódami. Pri dôslednej výchove a pozitívnej motivácii sa zo šar peja stáva vychovaný pes ochotný poslúchať akýkoľvek povel svojho pána. 
Dnes patrí šar pej medzi vyhľadávané spoločenské psy. Je veľmi živý a tempramentný, nepatrí medzi tzv. „gaučové psy“. 
Zdravie.
Šar pej je ešte relatívne zdravým plemenom, avšak je zaťažené rôznymi genetickými chorobami. Typickým, pravdepodobne genetickým ochorením je idiopatická mucinóza ku ktorého častým príznakom patrí škrabanie, pĺznutie, krvavé a hnisavé rany. Kožné choroby sa liečia veľmi dlho, ale neprenášajú sa na človeka. Štenatá sa narodia s kožnou chorobou ak sú ich predkovia nositeľmi génu pre ochorenie kože. 
V súčasnosti sa u šar pejov prejavuje aj tzv. dedičná horúčka (Familial Shar-Pei Fever, známa pod skratkou FSF) a amyloidóza.
Oklahoma City

Oklahoma City je hlavné a najväčšie mesto amerického štátu Oklahoma a sídlo Oklahoma County. Bolo založené v roku 1889, jeho rozloha je a žije tu vyše 530-tisíc obyvateľov. Je známe predovšetkým vďaka svojim okolitým vidieckym oblastiam.
Oklahoma City bolo miesto teroristického útoku v roku 1995. Tento bombový atentát bol po 11.septembri druhým najväčším teroristickým útokom v Spojených štátoch.
Tulsa

Tulsa je druhé najväčšie mesto v americkom štáte Oklahoma a sídlo Tulsa County. Má rozlohu 483,8 km² a žije tu vyše 413-tisíc obyvateľov (2020). Vrátane aglomerácie má celá metropolitná oblasť okolo 880-tisíc obyvateľov.
Tulsu osídlil v rokoch 1828 až 1836 indiánsky kmeň Kríkov (Muscogee) a väčšina Tulsy je stále súčasťou územia národa Muscogee.
Je známe aj ako „hlavné naftové mesto sveta“ vďaka významnej produkcii ropy v dávnej minulosti a tiež ako „najkrajšie americké mesto“, pričom tento prívlastok získalo v strede 20. storočia v časopisoch. Tento prívlastok sa stále používa a ostáva ako pocta umeleckému dedičstvu, pričom mesto vynakladá každoročne milióny dolárov na umenie.
Tulsa je kultúrne a umelecké centrum Oklahomy, disponuje niekoľkými svetoznámymi múzeami umenia. Mnoho mrakodrapov v centre je postavených v art deco štýle.
V roku 2005 bola Tulsa vyhlásená za jedno z najvhodnejších amerických veľkých miest na bývanie.
Alena Vrzáňová

Alena Vrzáňová (* 16. máj 1931, Praha – † 30. júl 2015, New York, New York, USA) bola česká krasokorčuliarka, reprezentantka Česko-Slovenska, majsterka sveta z rokov 1949 a 1950, ktorá odvtedy žila v zahraničí.
Central Island

Central Island (známy aj ako Krokodílí ostrov) sa nachádza približne v strede jazera Turkana v Keni a je tvorený viac ako tuctom malých kráterov z ktorých tri sú zaliate vodou.
Krátery a troskové kužele sledujú východno-západnú líniu a pretínajú východnú stranu ostrova. V jej predĺžení sa ležia aj menšie ostrovčeky juhovýchodne od pobrežia ostrova. Na severovýchodnom až juhovýchodnom okraji sa vyskytujú fumaroly. V roku 1974 boli pozorované emisie roztavenej síry a pár.
Anasoft litera

 
Anasoft litera je slovenská literárna cena, udeľovaná raz ročne "za najlepšie pôvodné slovenské prozaické literárne dielo alebo za preklad pôvodného prozaického diela autorov, ktorí sú občanmi Slovenskej republiky a ich diela sú knižne vydané v predchádzajúcom kalendárnom roku alebo za dielo, ktorého autor alebo autorka sú istým spôsobom spätí so Slovenskom (napr. emigrovaní autori a autorky, príslušníci a príslušníčky národnostnej menšiny v zahraničí a pod.)". Cenu organizuje od roku 2006 občianske združenie ars_litera. Honorár laureáta je 10 000 EUR. Sponzorom ceny je softvérová spoločnosť ANASOFT APR.
Od roku 2018 je priebeh výberu trojkolový. V prvom kole na jar porota vyberá 10 najlepších kníh, označených ako "V desiatke Anasoft litera". V druhom kole v septembri je výber zúžený na 5 kníh, označených ako "Finalista Anasoft litera". Spomedzi finalistov je následne hlasovaním zvolený "Laureát/Laureátka literárnej ceny Anasoft litera". Do roku 2017 bol výber len dvojkolový, finalistov bolo 10 a laureát bol označovaný ako "víťaz".
Weboví návštevníci môžu v období medzi zverejnením finalistov a vyhlásením výsledkov hlasovaním určiť, kto z finalistov získa "Cenu čitateľov a čitateliek".
Finalisti a laureáti.
Finalisti v roku 2018.
Ďalší v desiatke Anasoft litera:
Finalisti v roku 2019.
Ďalší v desiatke Anasoft litera:
Finalisti v roku 2020.
Ďalší v desiatke Anasoft litera:
Porota: Zuzana Belková, Michal Jareš, Peter F. 'Rius Jílek, Lubomír Machala, Dado Nagy
Finalisti v roku 2021.
Ďalší v desiatke Anasoft litera:
Porota: Radka Denemarková, Mária Ferenčuhová, Patrik Garaj, Rafał Majerek, Marta Součková.
Finalisti v roku 2022.
Ďalší v desiatke Anasoft litera:
Porota: Jana Cviková, Weronika Gogola, Tamara Janecová, Gábor Csanda, Marián Andričík.
Finalisti v roku 2023.
Ďalší v desiatke Anasoft litera:
Porota: Denisa Ballová, Zuzana Bariaková, Magdalena Bystrzak, Petr Borkovec, Renáta Deáková.
Daniela Kapitáňová

Daniela Kapitáňová (* 30. júl 1956, Komárno) je slovenská spisovateľka, publicistka a divadelná režisérka.
Milan Zelinka

Milan Zelinka (* 22. marec 1942, Igram) je slovenský spisovateľ. Žije a tvorí v Papíne v okrese Humenné.
Životopis.
Milan Zelinka sa narodil 22. marca 1942 v Igrame. Detstvo a mladosť strávil v Cíferi. Maturoval v roku 1959 na gymnáziu v Trnave a v rokoch 1959 - 1961 študoval na Štátnom konzervatóriu v Bratislave. Štúdium však nedokončil a po absolvovaní základnej vojenskej služby v roku 1963 sa zamestnal ako technik Štátnych telefónnych ústrední v Montážnom podniku spojov v Bratislave. Ako opravár - mechanik pobočkových telefónnych ústrední pôsobil so skupinou montérov na montážach v Žiline, Ružomberku a v Humennom, kde sa zoznámil so svojou budúcou manželkou. V polovici 60. rokov minulého storočia sa usadil v obci Papín, neskôr v meste Humenné. Súbežne s prácou montéra, a krátkodobo tiež pracovníka Štátnej inšpekcie telekomunikácií, sa venoval aj literárnej tvorbe. Poviedky publikoval v literárnych časopisoch "Krok", "Slovenské pohľady", "Mladá tvorba" či "Romboid".
Poviedka (súťaž)

 
Poviedka je slovenská literárna súťaž o najlepšiu poviedku. Ocenené práce bývajú uverejnené v zborníku "Poviedka RRRR", kde RRRR je príslušný kalendárny rok.
Súťaž vnikla v roku 1996, jej organizátorom je vydavateľstvo KK Bagala, predtým L.C.A. Kolomana Kertésza Bagalu.
Súťaže sa podľa pravidiel môže zúčastniť autorka alebo autor s poviedkou napísanou v slovenskom jazyku. Prihlásená práca ani jej časť nesmie byť do slávnostného vyhlásenia výsledkov nikde publikovaná, ani na internete. Súťažný príspevok môže byť v rozsahu maximálne 15 normostrán. Práce anonymne posudzuje odborná porota, ocenené poviedky vyjdú knižne v zborníku najlepších prác.
23. ročník súťaže bol vyhlásený 21. februára 2019. Uzávierka prijímania príspevkov bola 1. júna, vyhlásenie výsledkov prebehlo 1. augusta. Porota, zložená zo spisovateľov, ktorí uspeli v predchádzajúcich ročníkoch súťaže, udelila v tomto ročníku hlavnú cenu honorovanú sumou 1 000 € a osem prémií po 300 €. Slávnostné odovzdávanie cien prebehlo 1. októbra 2019 v kultúrnom centre Nová Cvernovka na Račianskej ulici v Bratislave.
Víťazi a ďalší ocenení podľa ročníkov.
26. ročník, 2022.
=== 27.ročník, 2023
Prémie:
Porota:
Otto Lackovič

Otto Lackovič (*5. apríl 1927, Hlohovec – † 4. február 2008, Praha) bol slovenský divadelný a filmový herec od roku 1955 pôsobiaci v Česku.
Pôsobil v divadlách v Nitre, Michalovciach, Prešove a Žiline. Od roku 1955 hral v pražskom Divadle satiry, ktoré neskôr (1958) Jan Werich premenoval na Divadlo ABC; od roku 1962 zostal členom súboru Mestských divadiel pražských.
Ako herec vynikal Lackovič svojim zmyslom pre humor, karikatúru a nadsádzku.
Kobeliarovský potok

Kobeliarovský potok je potok v Gemeri, na území okresu Rožňava. Je to pravostranný prítok Slanej, meria 6,3 km a je tokom IV. rádu. 
Preteká Revúckou vrchovinou, podcelkom Dobšinské predhorie, kde pramení na západných svahoch Bučiny (857,4 m n. m.), v lokalite Vargove lúčky, v nadmorskej výške okolo 700 m n. m. Najprv tečie na krátkom úseku na juh, priberá dva prítoky zo strání Bučiny, ďalej pravostranný prítok spod sedla Podježovec (608 m n. m.) a stáča sa na juhovýchod. Preteká obcou Kobeliarovo, tu priberá prítok z oblasti Dielikov sprava a pokračuje okolo osady Kobeliarovský mlyn. Na dolnom toku vteká do intravilánu obce Nižná Slaná, opäť z pravej strany priberá potok zo Štítnickej doliny a za obcou sa v nadmorskej výške okolo 350 m n. m. vlieva do Slanej.
Súľovský potok (prítok Slanej)

Súľovský potok je potok v Gemeri, v severnej časti okresu Rožňava. Je to významný ľavostranný prítok na hornom toku Slanej a má dĺžku 13,1 km.
"Prameň:" vo Volovských vrchoch na východnom svahu Smrečinky () v nadmorskej výške okolo 
"Smer toku:" prevažne severojužný
"Geomorfologické celky:" 1.Volovské vrchy, podcelky Knola a Zlatý stôl, 2.Revúcka vrchovina, podcelok Dobšinské predhorie
"Prítoky:" sprava spod Stromiša (), z Hluchej doliny, dva prítoky spod Bielej skaly (), spod Jaseňového vrchu (), Martinkov potok, zľava spod sedla Súľová (), z Dobošovej doliny, Dlhý potok, prítok z oblasti Balochovej hole () a prítok () z oblasti Šramiek
"Ústie:" do Slanej na južnom okraji obce Gemerská Poloma v nadmorskej výške okolo 
"Obce:" osada Podsúľová a obec Gemerská Poloma
Rožňavský potok

Rožňavský potok je potok v Gemeri, na katastrálnom území mesta Rožňava. Je to významný ľavostranný prítok Slanej a meria . Na hornom toku preteká Rožňavskou dolinou, ktorá bola v minulosti známa rozsiahlou ťažbou železných rúd i zlata. Pozostatky banskej činnosti sú evidentné dodnes na oboch brehoch potoka (haldy, lomy a opustené štôlne).
"Prameň:" vo Volovských vrchoch priamo pod sedlom Krivé (), v hlavnom hrebeni pohoria, v nadmorskej výške cca 
"Smer toku:" po sútok s potokom Laz na juhozápad, potom najprv na krátkom úseku na juh, vzápätí sa stáča a tečie k ústiu na juhojuhozápad
"Geomorfologické celky:" 1.Volovské vrchy, podcelok Zlatý stôl, 2.Rožňavská kotlina
"Prítoky:" sprava Zlatý potok, Laz, zľava prítok spod Ostrého vrchu ()
"Ústie:" do Slanej v juhozápadnej časti mesta Rožňava v nadmorskej výške pribli6ne 
"Obce:" osada Rožňavské kúpele a mesto Rožňava
Krásnohorský potok

Krásnohorský potok je potok v Gemeri, preteká územím okresu Rožňava. Je to pravostranný prítok Čremošnej, má dĺžku 13 km a je tokom V. rádu. Medzi obcami Pača a Krásnohorské Podhradie sa koryto potoka výraznejšie vlní. Niekedy sa označuje ako Pačiansky potok.
"Prameň:" vo Volovských vrchoch na západnom svahu vrchu Biele skaly (1 251,7 m n. m.) v nadmorskej výške okolo 1 100 m n. m.
"Smer toku:" prevažne na juhojuhozápad, na kratších úsekoch (nad obcou Pača a v okolí obce Krásnohorské Podhradie) na juh
"Geomorfologické celky:" 1.Volovské vrchy, podcelok Zlatý stôl, 2.Rožňavská kotlina
"Prítoky:" sprava z oblasti Ždiarika, dva prítoky z južného úpätia Ostrého vrchu (882,0 m n. m.), Rákoš; zľava prítok z oblasti Bučiny, prítok spod Úhornianskeho sedla (999 m n. m.) zvaný Štrbavý potok, Lazný potok, prítok z juhozápadného svahu Čipkovho vrchu (966,2 m n. m.) zvaný Čurdov a Kaplna
"Ústie:" do Čremošnej pri obci Krásnohorská Dlhá Lúka v nadmorskej výške približne 295 m n. m.
"Obce:" Pača, Krásnohorské Podhradie a Krásnohorská Dlhá Lúka
Lepkavý potok

Lepkavý potok je potok v Gemeri, vo východnej časti okresu Rožňava. Je to pravostranný prítok Čremošnej a meria 4,1 km. 
Pramení vo Volovských vrchoch, v podcelku Pipitka, na juhozápadných svahoch vrchu Pipitka (1 224,8 m n. m.) v nadmorskej výške cca 820 m n. m. Tečie severojužným smerom, na hornom toku priberá tri prítoky spod Pipitky, preteká východným okrajom obce Drnava v Rožňavskej kotline a na jej území ústi v nadmorskej výške okolo 380 m n. m. do Čremošnej. V minulosti sa v údolí potoka ťažila železná ruda.
Banský potok (prítok Čremošnej)

Banský potok je potok v Gemeri, vo východnej časti okresu Rožňava. Je to pravostranný prítok Čremošnej a má dĺžku 3,9 km. 
Preteká územím Volovských vrchov, pramení v podcelku Pipitka na juhozápadnom svahu vrchu Orlia studňa (1 102,9 m n. m.) v nadmorskej výške okolo 1 010 m n. m. Tečie viac-menej juhozápadným smerom, z pravej strany priberá dva významnejšie prítoky, najprv prítok z oblasti Krupovej a následne Brestový potok. Na dolnom toku sa stáča na juh a severozápadne od obce Kováčová ústi v nadmorskej výške okolo 410 m n. m. do Čremošnej. V minulosti sa v doline potoka, v oblasti sútoku s Brestovým potokom, ťažila železná ruda.
Honský potok

Honský potok je potok v Gemeri, preteká územím okresu Rožňava. Je to pravostranný prítok Slanej a meria 9 km. Na hornom toku potoka a jeho ľavostranných prítokoch sa v 19. storočí ťažila železná ruda.
"Prameň:" v Revúckej vrchovine na západnom svahu Košariska () v nadmorskej výške okolo 
"Smer toku:" najprv na krátkom úseku na juhozápad, po pribratí prvého prítoku () sa stáča a tečie na juhovýchod
"Geomorfologické celky:" 1. Revúcka vrchovina, podcelok Turecká, 2. Rožňavská kotlina
"Prítoky:" sprava spod Gerlašskej skaly (), zo severného svahu Veľkého vrchu (), zo Šinárovej doliny, zľava z južného svahu vrchu Turecká (), zo samoty Magdolna, z Martinovej doliny a potok pretekajúci obcou Rudná
"Ústie:" do Slanej pri obci Brzotín v nadmorskej výške okolo 
"Obce:" Rožňavské Bystré (okrajom), Rakovnica a Brzotín